Més de 8.000 persones assistixen a Escena Kids i el convertixen en el festival referent nacional de les arts escèniques
25 de novembre 2019

![](/media/ajcfbtf2/31c_imagen-ek-2.jpg)  
  

Escena Kids tanca la seua segona edició amb la confirmació d'haver-se convertit en l'esdeveniment cultural infantil d'hivern més important del Mediterrani en superar les expectatives. Més de 8.000 persones han omplit La Gerència i el Casino del Port de Sagunt i han pogut gaudir de la millor oferta de teatre, música, dansa i gastronomia que oferix este esdeveniment de la mà de Sagunt a Escena, de la delegació de Turisme de l'Ajuntament de Sagunt i de Turisme Comunitat Valenciana.

  

Escena Kids ha aconseguit atraure públic de diferents localitats del Camp de Morvedre, Castelló i València, així com d'altres províncies pròximes com Terol o Múrcia, fent d'este festival un referent de les arts escèniques en el panorama nacional i un dels esdeveniments culturals més importants.

  

Davall el lema ‘Tan grande como tú’, esta 2a edició ha comptat amb una àmplia programació en la qual han participat 13 companyies destacades del panorama internacional, estatal i local oferint fins a 40 espectacles, música i tallers durant tot un cap de setmana. A més, cal destacar que en l'edició d'enguany s'ha ampliat l'espai fins als 3.000 metres quadrats, la programació i el públic objectiu, passant d'un públic solament infantil a integrar també una oferta per a adolescents.

  

![](/media/0pjher4l/31c_img-20191125-wa0013.jpg)  
  

Concretament, els assistents han gaudit d'actuacions de gran qualitat, de manera gratuïta, entre les quals cal destacar a Camí de Nora, Contaclown, Efimer amb Lo Carrofil i L´Avi Martí o la representació de ‘Jule’ de Hortzmuga i ‘Cercavila La Rastrera’ de Les Guais; a més de les actuacions musicales de La Chica Charcos Dueto, Marieta Ganduleta o La Glüps Band, el Taller de DJ´s Ciudad Prohibida o la batucada de Green Gos.

  

L'alcalde de Sagunt, Darío Moreno, ha destacat que Escena Kids es consolida com «u**n festival d'èxit per la seua altíssima qualitat que fa que vinguen centenars de pares i mares de famílies a gaudir amb els més xicotets de totes les activitats programades**». De la mateixa manera, ha remarcat l'emblemàtic lloc on s'ha realitzat este festival, «**un entorn immillorable com és la Gerència que ens permet fer valdre el nostre patrimoni industrial i que cada vegada el conega més gent, perquè al ser un festival d'èxit no solament el gaudix la gent de la nostra ciutat, sinó que vénen de tota la província de València i d'altres llocs**».

  

![](/media/jvepqdjb/31c_imagen-ek-4.jpg)  
  

D'altra banda, segons la regidora de Turisme, Natalia Antonino, l'èxit d'Escena Kids reafirma la política cultural i familiar del departament de Turisme en convertir Sagunt «**en la capital de les arts escèniques infantils en l'àmbit nacional**». A més, assegura que «**el turisme familiar ja localitza i identifica la nostra ciutat com un dels millors llocs per a gaudir de l'oci i el temps lliure, i este èxit prové del gran esforç i dedicació d'un gran equip que ha invertit molt de temps i treball perquè tot haja eixit perfecte**».

  

Antonino ha destacat l'encert en incloure enguany la música com a part important de la programació del festival, així com l'augment de la qualitat en la zona dedicada a la gastronomia amb gran varietat de gastronetes per a xicotets i adults. Finalment, la regidora ha assegurat que esdeveniments d'este tipus servixen també per a promocionar i difondre la riquesa del patrimoni industrial saguntí, «**un entorn que servix perquè veïns i visitants coneguen la gran riquesa i la història de la nostra ciutat**».​

 ![](/media/ujvjcv5g/31c_img-20191125-wa0016.jpg)  
  

*   [](http://www.facebook.com/sharer.php?u=https://aytosagunto.es/va/actualitat/mes-de-8-000-persones-assistixen-a-escena-kids-i-el-convertixen-en-el-festival-referent-nacional-de-les-arts-esceniques/ "Facebook")
*   [](http://twitter.com/share?url=https://aytosagunto.es/va/actualitat/mes-de-8-000-persones-assistixen-a-escena-kids-i-el-convertixen-en-el-festival-referent-nacional-de-les-arts-esceniques/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/mes-de-8-000-persones-assistixen-a-escena-kids-i-el-convertixen-en-el-festival-referent-nacional-de-les-arts-esceniques/ "Linked In")
*   [](mailto:?body=https://aytosagunto.es/va/actualitat/mes-de-8-000-persones-assistixen-a-escena-kids-i-el-convertixen-en-el-festival-referent-nacional-de-les-arts-esceniques/)